Віцябчук Алесь Ткачоў прапанаваў кампраміс, які, на ягоную думку, мог бы задаволіць усе бакі канфлікту: «Гарвыканкам прыпыняе дзеяньне рашэньня пра вылучэньне зямельнага ўчастку для пабудовы храму, а грамадзкасьць арганізуе збор сродкаў для карэкцыі праекту, каб перанесьці храм ў іншае месца. Улада прытрымліваецца прынцыпу захаваньня гарадзкога асяродзьдзя, якое склалася гістарычна, а Віцебская епархія (з улікам настрояў грамадзянаў) пагаджаецца на перанос храму». Прысутным на сустрэчы прапанова спадабалася, а вось ці задаволіць яна гарадзкое і царкоўнае кіраўніцтва, пакажа час.